b'\n_START_ARTICLE_\nS\xc5\xbd-serija 06\n_START_PARAGRAPH_\nS\xc5\xbd-serija 06 (prej J\xc5\xbd-serija 06) je oznaka za parne lokomotive, ki so bile izdelane v berlinski tovarni Borsig ter so vozile tudi po slovenskih progah.\n_START_SECTION_\nDruga svetovna vojna\n_START_PARAGRAPH_\nKo je leta 1941 okupatorska vojska zasedla Jugoslavijo, so bile lokomotive zase\xc5\xbeene in razdeljene po posameznih obmo\xc4\x8djih. Hrva\xc5\xa1ki je pripadlo osem lokomotiv, Italija je prevzela z delom Dalmacije in Slovenije sedem lokomotiv, v Srbiji lokomotiv ni bilo ve\xc4\x8d, polovica lokomotiv pa je pripadla Nem\xc4\x8diji, ki jih je razporedila po progah t. i. ju\xc5\xbene spodnje \xc5\xa0tajerske.\n_START_SECTION_\nObdobje po letu 1945\n_START_PARAGRAPH_\nLeta 1945 je ostalo \xc5\xa1est lokomotiv v Avstriji in samo ena v Nem\xc4\x8diji. Ostale lokomotive so morali vrniti v Jugoslavijo do leta 1947. Nekatere izmed vrnjenih so bile v zelo slabem stanju._NEWLINE_Lokomotive so zahodno od Zagreba ponovno prevzele vleko razli\xc4\x8dnih vrst vlakov, med njimi tudi novi Simplon-Orient-Express. _NEWLINE_\xc5\xa0e do sredine 70. let 20. stoletja je kurilnica Maribor uporabljala lokomotive za vleko brzovoznih vlakov, ki so vozili vse do postaje Spielfeld-Stra\xc3\x9f v Avstriji. _NEWLINE_Po letu 1974 so bile lokomotive te serije umaknjene iz redne uporabe.\n_START_SECTION_\nStanje danes\n_START_PARAGRAPH_\n\xc5\xbdelezni\xc5\xa1ki muzej Ljubljana ima v lasti tri lokomotive serije 06. Lokomotiva 06 013 se kot stalno posojen predmet nahaja v Bahnparku v nem\xc5\xa1kem Augsburgu, 06 018 je v Ljubljani in \xc4\x8daka na ponovno obnovo v vozno stanje, 06 016 pa slu\xc5\xbei zanjo kot zaloga nadomestnih delov.'